聖枝主日

聖枝主日，又叫基督苦難主日、棕枝主日，係復活節對上嘅一個禮拜日，紀念耶穌被處死之前最後嗰個禮拜日。

根據《福音書》記載，耶穌喺呢日騎住驢駒進入耶路撒冷聖城，受到民眾熱烈歡迎，佢哋手揸棕櫚樹枝，大聲歡呼和散那，而且重將自己嘅衫同樹枝舖喺路上，就好似舖紅地氈一樣，表達最真誠嘅迎接。

聖枝主日開始計嘅一個禮拜叫聖週，過咗聖週就係復活節。

基督教節日